cyanic-selkie/wikianc huggingface dataset:
রুটেসি
রুটেসি (Rutaceae) হল সপুষ্পক উদ্ভিদের মধ্যে  Sapindales বর্গের একটি পরিবার। এই পরিবারে আনুমানিক ১৬০টির মতো গণ রয়েছে। এই গণগুলোর ভেতরে  সবচেয়ে গুরুত্বপূর্ণ গণ হল সাইট্রাস বা লেবু-কমলা জাতীয় ফল। এই পরিবারের সব ফলেই ফুল হয় এবং ফুল সুগদন্ধযুক্ত। আকার ও গঠনের দিক দিয়ে এরা তৃণ, গুল্ম ও ছোট বৃক্ষ হয়ে থাকে। তবে রুটেসি পরিবারের সবচেয়ে বেশি বাণিজ্যিকভাবে গুরুত্বপূর্ণ ফল হল শতাধিক প্রকারের সাইট্রাস।
প্রকারভেদ
১. সাইট্ট্রাস বা Citrus, ২. প্যারামিগাইনা বা Paramigyna, ৩. এগলি বা Aegle, ৪. ফেরোনিয়া ও Feronia.
জম্মু–বারামুলা রেলপথ
জম্মু–বারমুলা রেলপথ ভারতীয় কেন্দ্রশাসিত অঞ্চল জম্মু-কাশ্মীরের কাশ্মীর উপত্যকাকে জম্মু রেলস্টেশন এবং সেখান থেকে দেশের অন্যান্য অংশের সাথে সংযুক্ত করে। ৩৫৬ কিলোমিটার দীর্ঘ রেলপথটি জম্মু থেকে শুরু হয়ে বারমুলায় শেষ হবে। এটি ভারতীয় রেলের উত্তর অঞ্চলের ফিরোজপুর রেল বিভাগের অন্তর্গত। ৩৫৯ মিটার (১,১৭৮ ফুট) দীর্ঘ চেনাব সেতুটি এই রেলপথে অবস্থিত, নির্মাণ শেষ হলে এটি বিশ্বের উচ্চতম রেল সেতু হবে।
কে. মনোহরন
'''কে. মনোহরন''' একজন ভারতীয় রাজনীতিবিদ এবং থিরুপুরুর আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
লিয়াম ডসন
খেলোয়াড়ী জীবন
তিন বছর বয়সে ক্রিকেট খেলতে শুরু করেন। গোয়াটাক্রেতে যোগ দেন সাত বছর বয়সে। এরপর যুব ক্রিকেটে উইল্টশায়ারের চিপেনহাম ক্রিকেট ক্লাবে যোগ দেন। সেখানেই হ্যাম্পশায়ার কর্তৃপক্ষের দৃষ্টি কাড়েন।
আলমগীর মোহাম্মদ সিরাজুদ্দীন
অধ্যাপক আলমগীর মোহাম্মদ সিরাজুদ্দীন (জন্ম: ১ ডিসেম্বর ১৯৩৭) হলেন বাংলাদেশের একজন প্রখ্যাত ইতিহাসবেত্তা ও শিক্ষাবিদ। তিনি চট্টগ্রাম বিশ্ববিদ্যালয়ের ৮ম উপাচার্য হিসেবে দায়িত্ব পালন করেন। তিনি ২০২১ সালে বাংলাদেশ সরকার কর্তৃক জাতীয় অধ্যাপক নিযুক্ত হন।
জন্ম
তিনি ১৯৩৭ সালের ১ ডিসেম্বর চট্টগ্রামের সাতকানিয়া উপজেলার কাঞ্চনা ইউনিয়নে জন্মগ্রহণ করেন।
উমা বসু
উমা বসু (হাসি) (২২ শে জানুয়ারি ১৯২১ - ২২ শে জানুয়ারি ১৯৪২) বাংলার সঙ্গীত জগতের এক অবিস্মরণীয় সঙ্গীত শিল্পী। তিনি আচার্য দিলীপকুমার রায়, ভীষ্ম‌দেব চ‌ট্টোপাধ্যায়দের সু‌যোগ্যা ছাত্রী‌।
স্ট্যানলি কুনিৎজ
জীবনচরিত
দ্বিতীয় বিশ্বযুদ্ধের সময়, ১৯৪৩ সালে তিনি ন্যায়বান আপত্তিকারী (conscientious objector) হিসেবে সেনাবাহিনীতে তালিকাভুক্ত হন এবং তিন বার প্রাথমিক প্রশিক্ষণের পর, গ্রেভ্‌লি পয়েন্ট, ওয়াশিংটন এর আকাশ পরিবহন কমান্ডে অসামরিক ব্যক্তি হিসেবে তথ্য ও শিক্ষা বিষয়ে ভারপ্রাপ্ত হন। তিনি কমিশন গ্রহণে অস্বীকৃতি জানান এবং স্টাফ সার্জেন্ট হিসেবে সেনাবাহিনী থেকে অব্যাহতি লাভ করেন।
কুর্দি ভাষা
মিররানীর ভাষ্য পীরশহর ও বিজর ভাষায় বলা হয়।
মৈত্রেয়ী
একাধিক প্রাচীন ভারতীয় গ্রন্থে মৈত্রেয়ীর উল্লেখ পাওয়া যায়। বৃহদারণ্যকোপনিষদ্‌ গ্রন্থে যাজ্ঞবল্ক্যের সঙ্গে কথোপকথনের মাধ্যমে তিনি হিন্দু দর্শনের আত্মা-সংক্রান্ত ধারণাটি পর্যালোচনা করেছেন। এই কথোপকথন অনুসারে, ব্যক্তির আত্মা থেকে প্রেম উৎসারিত হয়। মৈত্রেয়ী আত্মা ও ব্রহ্মের প্রকৃতি এবং সেই দুইয়ের একতা আলোচনা করেছেন। এই ধারণাটিই অদ্বৈত দর্শনের মূল কথা। বৃহদারণ্যকোপনিষদ্‌ গ্রন্থের এই মৈত্রেয়ী-যাজ্ঞবল্ক্য সংবাদই সুরেশ্বরের বার্ত্তিক টীকার মূল বিষয়বস্তু।
মৈত্রেয়ী-যাজ্ঞবল্ক্য সংবাদ
ঋগ্বেদে প্রায় দশটি স্তোত্রের মন্ত্রদ্রষ্টা হিসেবে মৈত্রেয়ীর নাম পাওয়া যায়। বৃহদারণ্যকোপনিষদ্‌ গ্রন্থের একটি কথোপকথনে তিনি হিন্দু দর্শনের আত্মা-সংক্রান্ত ধারণাটি পর্যালোচনা করেছিলেন। "মৈত্রেয়ী-যাজ্ঞবল্ক্য সংবাদ" নামে পরিচিত এই কথোপকথন অনুসারে, ব্যক্তির আত্মা থেকেই প্রেম উৎসারিত হয়। এছাড়া এই কথোপকথনেই আত্মা ও ব্রহ্মের প্রকৃতি এবং উভয়ের একত্বের কথা আলোচিত হয়েছে, যে ধারণাটি অদ্বৈত দর্শনের মূল ভিত্তি।
অলিম্পিকে দক্ষিণ আফ্রিকা
দক্ষিণ আফ্রিকার ক্রীড়াবিদগন গ্রীষ্মকালীন অলিম্পিক গেমসে ৭৮টি পদক জিতলেও শীতকালীন অলিম্পিক গেমসে কোন পদক জিততে পারেনি।
মৈত্রেয়ী
প্রেমের প্রকৃতি
মৈত্রেয়ী-যাজ্ঞবল্ক্য সংবাদে প্রেম ও প্রেমাস্পদের নির্যাস নিয়েও একটি আলোচনা রয়েছে। এই আলোচনার প্রতিপাদ্য বিষয়টি হল, প্রেম ব্যক্তির আত্মা ও সেই আত্মার সঙ্গে সম্পর্কযুক্ত বিশ্বাত্মার সংযোগসূত্র:
ধর্মতত্ত্ব-লেখক তথা সম্পাদক রবার্ট ফন দে ওয়েয়ারের মতে, এই বক্তব্যটি দৃঢ়ভাবে ঘোষণা করে যে, প্রেম ব্যক্তিত্ব নিজস্ব আত্মার প্রতিফলন: সন্তানের প্রতি পিতামাতার প্রেম, ধর্মের প্রতি অথবা সমগ্র জগতের প্রতি প্রেম। জার্মান ভারততত্ত্ববিদ তথা অক্সফোর্ড বিশ্ববিদ্যালয়ের অধ্যাপক ম্যাক্স মুলার বলেছেন যে, বৃহদারণ্যকোপনিষদ্‌ গ্রন্থে মৈত্রেয়ী-যাজ্ঞবল্ক্য সংবাদে যে প্রেমের উল্লেখ করা হয়েছে তা ব্যক্তি জীবন ও তার বাইরের সকল ক্ষেত্রে পরিব্যাপ্ত; দ্বিতীয় অধ্যায়ের চতুর্থ ব্রাহ্মণের অন্তর্গত পঞ্চম পংক্তিতে বলা হয়েছে, "…দেবগণের জন্যই যে দেবগণ (যাজ্ঞিকাদির) প্রিয় হন তাহা নহে; (যাজ্ঞিকাদির) আত্মপ্রয়োজনেই দেবগণ প্রিয় হন।" এই কথোপকথন থেকে জানা যায় "এই ব্রাহ্মণজাতি, এই ক্ষত্রিয়জাতি, এই লোকসমূহ, এই দেববৃন্দ, এই ভূতবর্গ এবং এই নিখিল বস্তু (তাহাই) যাহা এই আত্মা" এবং "আত্মা দৃষ্ট, শ্রুত, বিচারিত, ও বিজ্ঞাত হইলেই এই সমস্ত জ্ঞাত হয়।"
মাত্রা সমীকরণ
কোনো ভৌতরাশিতে (Physical quantities) মূল রাশিগুলি কীভাবে উপস্থিত থাকে তা ওই রাশির মাত্রা বা মাত্রা গুলো (Dimensions) নির্ধারণ করে ।
সংজ্ঞা : কোনো ভৌতরাশিতে (Physical quantities) গুণ বা ভাগের মাধ্যমে উপস্থিত বিভিন্ন মৌলিক রাশিগুলির চিহ্নের উপযুক্ত ঘাত সমন্বিত সাংকেতিক রাশিমালাকে ওই ভৌতরাশির মাত্রা (Dimensions) বলে ।
সকল ভৌতরাশির মাত্রা সাধারণত দৈর্ঘ্যের চিহ্ন [L], ভরের চিহ্ন [M] এবং সময়ের চিহ্ন [T] দ্বারা প্রকাশ করা হয় । [ভৌতরাশি] বললে ওই ভৌতরাশির মাত্রা বোঝায় ।
জুল ভার্ন এটিভি
Automated Transfer Vehicle ATV (Rumfartøj) Automated Transfer Vehicle Automated Transfer Vehicle Automated Transfer Vehicle Automated Transfer Vehicle Automated Transfer Vehicle Аутоматски брод за снабдевање (ИСС)
হারং হুরং
লোক কাহিনী
সুড়ঙ্গটি প্রায় সাতশত বছর বা তারও বেশি আগেকার সময়ের। ফলে এটাকে কেন্দ্র করে স্থানীয়দের মাঝে নানা লোককাহিনী প্রচলিত রয়েছে। অনেকের ধারণা এ সুড়ঙ্গটি জৈন্তা পর্যন্ত বিস্তৃত। যেসব ব্যক্তি গুহাটিতে প্রবেশ করেছেন, তাদের কেউই জীবিত বের হয়ে আসেনি বলে জনশ্রুতি আছে। আর যদিও বা কেউ বের হয়েছে তবে কিছুদিনের মধ্যে অপ্রকৃতস্থ হয়ে সে মারা গিয়েছে। ভারতের তিনজন তান্ত্রিক এখানে প্রবেশ করেছিলেন। তাদের মধ্যে মাত্র একজন ফিরে এসেছেন আর খুব অল্পদিন বেঁচে ছিলেন। মৃত্যুর আগ পর্যন্ত তিনিও স্বাভাবিক ছিলেন না। সিলেটের একজন ধনাঢ্য ব্যবসায়ী খননের উদ্যোগ নেন, কিন্তু তিনি অস্বাভাবিক স্বপ্ন দেখে সংস্কারকাজ মাঝপথে বন্ধ করে দেন। এই গ্রামের এক বৃদ্ধ যৌবনকালে ঢুকেছিল। ভিতরে কিছু একটা দেখে সে ভয়ে বেড়িয়ে আসে। এরপর থেকে লোকটি পাগল, তেলিহাটির বিখ্যাত কবিরাজও তার চিকিৎসা করতে পারেনি।
ইয়ান কলকুহন
আন্তর্জাতিক ক্রিকেট
১৯৫৪-৫৫ মৌসুমে লেন হাটনের নেতৃত্বাধীন ইংল্যান্ড দল অ্যাশেজ জয় করে নিউজিল্যান্ড গমন করে। দুই টেস্টের উভয়টিতেই তার অংশগ্রহণ ছিল। বেশ সহজেই অতিথি দলটি সিরিজ জয় করে। তন্মধ্যে, অকল্যান্ডের দ্বিতীয় ও চূড়ান্ত টেস্টে স্বাগতিক নিউজিল্যান্ড দল প্রথম ইনিংসে ২০০ রান তুললেও দ্বিতীয় ইনিংসে মাত্র ২৬ রানে গুটিয়ে যায়। এটিই টেস্ট ক্রিকেটের ইতিহাসে সর্বনিম্ন দলীয় ইনিংসরূপে অদ্যাবধি বিবেচিত হয়ে আসছে। কলকুহনও দ্বিতীয় খেলায় নিজেকে স্মরণীয় করে রাখেন। উভয় ইনিংসে বব এপলইয়ার্ডের বলে শূন্য রানে বিদেয় নিয়ে ‘কিং পেয়ার’ লাভ করেন। একই সময়ে অ্যালেক্স মইরও কোন রান তুলতে ব্যর্থ হয়েছিলেন ও হ্যাট্রিক রক্ষা করেন। টেস্ট খেলোয়াড়ী জীবন সংক্ষিপ্ত হলেও বেশ ঘটনাবহুল ছিল। ১৯৫৪-৫৫ মৌসুমে ডুনেডিনে টেস্ট অভিষেক সম্পন্ন হবার পূর্বে স্বপ্নে দেখেছিলেন যে, ইংল্যান্ড অধিনায়ক লেন হাটনকে চারবার ক্যাচ ফেলে দিয়েছেন। বাস্তবিকভাবে উভয় ইনিংসেই স্বল্প সময়ে তার ক্যাচ গ্লাভসবন্দী করতে সক্ষম হয়েছিলেন। তবে, খেলায় তার দল আট উইকেটে পরাজিত হয়েছিল।
দাহিয়া কালবী
বংশধারা
তার স্ত্রী ছিলেন দুররাহ বিনতে আবি লাহাব।
এসজিআর ১৯০০+১৪
নাসার স্পিটজার স্পেস টেলিস্কোপ ২০০৫ ও ২০০৭ সালে দুইটি সংকীর্ণ অবলোহিত কম্পাংকে এসজিআর ১৯০০+১৪ এর চারপাশে একটি রহস্যময় বলয় আবিষ্কার করে। স্পিটজারের ২০০৭ সালের ছবিটিতে দুই বছর বাদেও এই বলয়ের মাঝে কোনো পরিবর্তন দেখা যায়নি। বলয়টির ব্যাপ্তি সাত আলোক বর্ষ। বলয়টির উৎস এখন পর্যন্ত অজানা এবং ২০০৮ সালের ২৯ মে তারিখে এটি নেচার সাময়িকীতে একটি নিবন্ধের বিষয়-বস্তু ছিলো।
দ্য ফাইটার
চলচ্চিত্রটির ২০১০ সালের ১৭ই ডিসেম্বর উত্তর আমেরিকার নির্বাচিত কিছু প্রেক্ষাগৃহে এবং ২০১১ সালের ৪ঠা ফেব্রুয়ারি যুক্তরাজ্যে মুক্তি পায়। এটি শ্রেষ্ঠ চলচ্চিত্র, শ্রেষ্ঠ পরিচালনাসহ সাতটি বিভাগে একাডেমি পুরস্কারের মনোনয়ন লাভ করে, এবং বেল শ্রেষ্ঠ পার্শ্ব অভিনেতা ও লিও শ্রেষ্ঠ পার্শ্ব অভিনেত্রী বিভাগে পুরস্কৃত হন। চলচ্চিত্রটি ১৯৮৬ সালের হ্যানা অ্যান্ড হার সিস্টার্স চলচ্চিত্রের পর প্রথমবার এই দুটি বিভাগে পুরস্কার অর্জন করে।
দেভি এপাসি
প্রারম্ভিক জীবন
দেভি রজের্স এপাসি এমবোকা ১৯৯৩ সালের ২রা ফেব্রুয়ারি তারিখে ফ্রান্সের সয়াজি সু মঁমরঁসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আলেকজান্ডার লুকাশেঙ্কো
আলেকজান্ডার গ্রিগোরিভিচ লুকাশেঙ্কো ( রুশ থেকে অনুবাদকৃত ; এছাড়াও বেলারুশিয়ান থেকে অ্যালিয়াকসান্ড ( a ) রাইহোরাভিচ লুকাশেঙ্কা হিসাবে প্রতিলিপি; জন্ম ৩০ আগস্ট ১৯৫৪) একজন বেলারুশিয়ান রাজনীতিবিদ যিনি ২০ জুলাই ১৯৯৪ সালে অফিস প্রতিষ্ঠার পর থেকে বেলারুশের রাষ্ট্রপতি।  তাকে সবচেয়ে দীর্ঘস্থায়ী ইউরোপীয় রাষ্ট্রপতি করে তোলে।
পশতু ভাষা
স্বীকৃতি
১৯৩৬ সালে রাজকীয় আদেশবলে পশতুকে আফগানিস্তানের জাতীয় ভাষার মর্যাদা দেয়া হয়। বর্তমানে এটি আফগানিস্তানের দুইটি সরকারী ভাষার একটি; অপরটি হলো দারি ভাষা। এই দুই ভাষার মধ্যে দারি ভাষার মর্যাদা তুলনামূলকভাবে বেশি বলে পশতুন জাতির অনেকেই দারি ভাষায় কথা বলেন, কিন্তু দারি ভাষাভাষীরা কদাচিৎ পশতু ভাষায় কথা বলেন।
ফ্লোরিডা স্টেট ইউনিভার্সিটি
টালাহাসি
প্রধান বিদ্যায়তন হেরিটেজ গ্রোভ সহ ৪৮৯ একর (২.০ বর্গ কিমি) জমি এবং ১,৪৮,০০,০০০ বর্গফুট (১৩,৭৫,০০০ বর্গ মিটার) ভবন নিয়ে গঠিত। ফ্লোরিডা স্টেট ইউনিভার্সিটির মালিকানায় ১,৬০০ একর (৬ বর্গ কিমি) এরও বেশি জমি রয়েছে। বিদ্যায়তনটি পশ্চিমে স্টেডিয়াম ড্রাইভ, উত্তরে টেনেসি স্ট্রিট (মার্কিন রুট ৯০), পূর্বে ম্যাকম্বল স্ট্রিট ও দক্ষিণে গেইনস স্ট্রিট দ্বারা বেষ্টিত। কলেজ অ্যাভিনিউ ও এস কোপল্যান্ড স্ট্রিটের মোড়ে অবস্থিত, ওয়েস্টকোট ভবন সম্ভবত বিদ্যালয়ের সর্বাধিক বিশিষ্ট কাঠামো। ওয়েস্টকোট অবস্থানটি ফ্লোরিডার উচ্চ শিক্ষার প্রাচীনতম স্থান এবং এটি রুবি ডায়মন্ড অডিটোরিয়ামের বাড়ি, যা বিশ্ববিদ্যালয়ের প্রিমিয়ার পারফরম্যান্স ভেন্যু হিসাবে কাজ করে। বিদ্যায়তনের মূল গ্রন্থাগার ‘ডড হল’ এআইএ কর্তৃক তৈরি ফ্লোরিডা অধ্যায় তালিকা ফ্লোরিডা আর্কিটেকচার: ১০০ বছর, ১০০ স্থান-এ ১০তম স্থানে ছিল।
আবু উমামাহ আল-বাহিলি
আবু উমামাহ বা সুদাই ইবনে আজলান ইবন ওয়াহহাব বা আবু উমামাহ আল-বাহিলি (৭০০ খ্রিঃ, সিরিয়া) ছিলেন মুহাম্মাদ -এর একজন সাহাবী।
মৃত্যু
আবু উমামা ৮১ হিজরিতে ৭০০ খ্রিষ্টাব্দে সিরিয়ার হোমস নগরীতে মৃত্যু বরণ করেন। তিনি সিরিয়াতে মৃত্যুবরণকারী শেষ সাহাবী ছিলেন।
এস. আব্দুল রহিম
তিনি অনগ্রসর শ্রেণি ও সংখ্যালঘু কল্যাণ মন্ত্রীর পদে ছিলেন।
দার্জিলিং গোর্খা পার্বত্য পরিষদ
মেয়াদকাল
১৯৮৮ থেকে ২০০৫ সাল পর্যন্ত পর পর তিনটি মেয়াদে সুভাষ ঘিসিঙের সভাপতিত্বে ডিজিএইচসি পরিচালনা করে গোর্খা ন্যাশানাল লিবারেশন ফ্রন্ট। ২০০৫ সালে ডিজিএইচসি-র চতুর্থ নির্বাচনটি মুলতুবি হয়ে যায়। যদিও সরকারি সিদ্ধান্ত অনুযায়ী নির্বাচন ছাড়াই সুভাষ ঘিসিং এককভাবে ডিজিএইচসি-র তত্ত্বাবধায়ক প্রশাসক নিযুক্ত হন। ২০০৫ সালের ৬ ডিসেম্বর ডিজিএইচসি-র স্থলে গোর্খা হিল কাউন্সিল নামে একটি ষষ্ঠ তফসিল আদিবাসী পরিষদ গঠনের লক্ষ্যে সুভাষ ঘিসিং ও সরকারের মধ্যে একটি মেমোর্যা্ন্ডাম অফ সেটলমেন্ট সাক্ষরিত হয়। কিন্তু বিভিন্ন রাজনৈতিক দল, সামাজিক সংগঠন ও জনসাধারণের বিরোধিতার ফলে এই চুক্তি বাস্তবায়িত হতে পারেনি।
আগ্নিয়েস্কা রাদভানিস্তা
সম্মাননা
প্রথম পোলীয় খেলোয়াড় হিসেবে টেনিসের উন্মুক্ত যুগে ২০১২ সালের উইম্বলডন চ্যাম্পিয়নশিপের গ্র্যান্ড স্লামের চূড়ান্ত খেলায় অংশগ্রহণ করেছিলেন ও সেরেনা উইলিয়ামসের কাছে পরাজিত হন। প্রথম পোলীয় খেলোয়াড় হিসেবে ডব্লিউটিএ আয়োজিত ২০০৭ সালের নরদিয়া নরদিক লাইট ওপেনের একক শিরোপা জয় করেন। পাশাপাশি ২০০৬ সালের সেরা চিত্তাকর্ষক নবাগত হিসেবে ডব্লিউটিএ পুরস্কার লাভ করেন।
উদয়পুর জেলা
ভৌগোলিক উপাত্ত
উদয়পুর জেলার আয়তন ২০৬৩ বর্গকিমি।
নির্জারা (মহাভারত)
শান্তিপর্ব বই অনুসারে, দুশাসন নির্জারার সাথে যুদ্ধ করেছিলেন এবং যুদ্ধে হেরে গেলে তিনি তাকে অপহরণ করেন এবং হস্তিনাপুরে তাকে বিয়ে করেন। তিনি যুদ্ধে বিশেষজ্ঞ ছিলেন এবং ধৃতরাষ্ট্র এবং গান্ধারীর পুত্রবধূ হয়েছিলেন। গান্ধারী কৃষ্ণকে তার সত্য ও মর্যাদা বর্ণনা করেছেন।
১৭০৮
১৭০৮ গ্রেগরীয় বর্ষপঞ্জির একটি অধিবর্ষ।
ওলকপি
জাত ও সময়
কয়েকধরনের ওলকপির চাষ। উল্লেখযোগ্য- অনুপম, এক্সপ্রেস মল্লিকা এফ-১, আর্লি মল্লিকা এফ-১, বাম্পার হারভেস্ট এফ ১, নিমজিন এফ-১, ক্রান্তি এফ-১, ইউনিক বল এফ-১, নিমাজিন এফ-১ ইত্যাদি। ওলকপির হালকা সবুজ রঙের জাত আর্লি হোয়াইট ভিয়েনা এবং বেগুনি রঙের জাত আর্লি পার্পল ভিয়েনা।
ট্যুকো ব্রাহে
১৫৭৩ সালে তার দে নোভা স্তেলা (নতুন তারাটি সম্পর্কে) বইটিতে তিনি এরিস্টটলের সুস্থির এবং অপরিবর্তনীয় খ-গোলকের ধারণাকে ভুল বলে অভিহিত করেন। নিখুঁত পর্যবেক্ষণের মাধ্যমে তিনি প্রমাণ করেন যে, নবতারা (বর্তমানে যা অতিনবতারা নামে পরিচিত), বিশেষ করে ১৫৭২ সালের অতিনবতারাটি, পৃথিবী এবং চাঁদের মধ্যে অবস্থিত হলে যে পরিমাণ লম্বন দেখানোর কথা তার থেকে বেশি লম্বন দেখাচ্ছে এবং তথাপি এগুলো পৃথিবীর বায়ুমণ্ডলের অভ্যন্তরে অবস্থিত লেজবিহীন ধূমকেতু নয়, বরং বায়ুমণ্ডলের বাইরে অবস্থিত। একই ধরনের পর্যবেক্ষণের মাধ্যমে আরও প্রতিষ্ঠিত করেন যে ধূমকেতু বায়ুমণ্ডলের ভেতরকার ঘটনা নয়, এবং যথারীতি তারা সে সময় গৃহীত অপরিবর্তনীয় খ-গোলকের মধ্য দিয়ে অতিক্রম করে।
আশরাফ আলী (ক্রিকেটার)
প্রথম-শ্রেণীর ক্রিকেট
১৯৭৪-৭৫ মৌসুম থেকে ১৯৯৩-৯৪ মৌসুম পর্যন্ত আশরাফ আলী’র প্রথম-শ্রেণীর খেলোয়াড়ী জীবন চলমান ছিল। ডানহাতে কার্যকর ব্যাটিংয়ের অধিকারী ছিলেন। অস্বাভাবিক বিপুল শরীর নিয়ে উইকেট-রক্ষণে অগ্রসর হয়েছিলেন। ১৯৮০-৮১ মৌসুমে ১০৫৩ রান তুলেন। পাশাপাশি ৩৭টি ডিসমিসাল ঘটিয়ে জাতীয় দল নির্বাচকমণ্ডলীর দৃষ্টি আকর্ষণে সক্ষম হন ও জাতীয় দলে অন্তর্ভুক্ত হন তিনি।
ইসরায়েল মুর ফস্টার
জীবনী
তিনি ওহাইওর অ্যাথেন্সে জন্মগ্রহণ করেন এবং পাবলিক স্কুলে পড়াশোনা করেন ও ১৮৯৫ সালে অ্যাথেন্সের ওহাইও বিশ্ববিদ্যালয় থেকে স্নাতক হন। তিনি ১৮৯৫ এবং ১৮৯৬ সালে হার্ভার্ড ল স্কুলে আইন বিষয়ে অধ্যয়ন করেন এবং ১৮৯৮ সালে ওহাইও স্টেট আইন স্কুল থেকে স্নাতক হন। একই বছর অ্যাথেন্সের ওহাইওতে অনুশীলন শুরু করেন।
খ্রিস্টধর্ম
খ্রিস্টীয় বর্ষের পবিত্র দিবস ও উৎসবসমূহ
মৃত্যুর কয়েকদিন আগে যিশু জেরুসালেমে গাধার পিঠে চড়ে আগমন করেছিলেন। তাঁকে স্থানীয় জনগণ তাঁর চলার পথে পামগাছের পাতা বিছিয়ে স্বাগত জানিয়েছিল। খ্রিস্টানরা এই ঘটনাটিকে পাম রবিবার নামের একটি দিবসে স্মরণ করে থাকে এবং কিছু কিছু গির্জায় পামগাছের পাতা দিয়ে তৈরি ছোট ছোট ক্রুশ উপাসনাকারীদের মধ্যে বিতরণ করা হয়।
গয়াল
নামকরণ
তবে গৃহপালিত গরু, বুনো মহিষ ও বিশেষত গৌরের সাথে গয়ালের লক্ষণীয় তফাৎ রয়েছে। গৌরের দুই শিঙের মধ্যে ঢিবির মতো আছে, যা গয়ালের নেই। গৌরের শিং অপেক্ষাকৃত ছোট এবং ওপরের দিকে ভেতরমুখী বাঁকানো। গয়ালের শিং দুই পাশে ছড়ানো, সামান্য ভেতরমুখী বাঁকানো। শিঙের গোড়া অত্যন্ত মোটা। গয়াল পোষ মানলেও গৌর পোষ মানে না।
জন আর্চিবল্ড হুইলার
জীবনী
হুইলার তাত্ত্বিক পদার্থবিজ্ঞানে বিশেষ অবদান রেখেছেন। ১৯৩৭ সালে তিনি এস-ম্যাট্রিক্স এ প্রচলন করেন। কণা পদার্থবিজ্ঞানে এই ম্যাট্রিক্স একটি আবশ্যকীয় উপাদান হয়ে উঠে। নিউক্লীয় বিভাজন তত্ত্বের অগ্রদূতদের মধ্যে তিনি অন্যতম। এক্ষেত্রে নিল্‌স বোর ও এনরিকো ফের্মির সাথে তার নামও উচ্চারিত হয়। ১৯৩৯ সালে নিউক্লীয় বিভাজনের লিকুইড ড্রপ মডেল তৈরীতে তিনি নিল্‌স বোরকে সহায়তি করেন।
রমানাথন কৃষ্ণন
জুনিয়র
রমানাথন তাঁর পিতা, টি কে রমানাথনের শিক্ষণে নিজের দক্ষতা বৃদ্ধি করেছিলেন। নাগেরকয়েলের একজন অভিজ্ঞ খেলোয়াড় ছিলেন তাঁর বাবা। রমানাথন অল্প বয়সেই জাতীয় স্তরে নিজের দক্ষতার চিহ্ন রেখেছিলেন, সমস্ত জুনিয়র শিরোপা জয় করেছিলেন। তিনি ১৩ বছর বয়সী স্কুল ছাত্র হিসাবে, শুধুমাত্র কলেজ ছাত্রদের জন্য উন্মুক্ত বার্ট্রাম টুর্নামেন্টে অংশ নিতে লয়োলা কলেজের অধ্যক্ষ গর্ডনের কাছ থেকে বিশেষ অনুমতি নিয়েছিলেন এবং ১৯৫১ সালে এটি জিতেছিলেন। রমানাথন ১৯৫৩ সালের উইম্বলডনে খেলার জন্য যোগ্যতা অর্জন করেন এবং ছেলেদের একক শিরোপা ফাইনালে বিলি নাইটের কাছে হেরে যান। পরে তিনি লয়োলা কলেজের ছাত্র হিসেবে যোগদান করেন এবং ১৯৫৪ সালে জুনিয়র উইম্বলডন জিতেছিলেন। প্রথম এশীয় খেলোয়াড় হিসেবে তিনি এই শিরোপা জয় করেন, ফাইনালে তিনি অ্যাশলে কুপারকে পরাজিত করেন।
মুক্ত যুগ
রমানাথন ১৯৬৮ সালে কানাডিয়ান ওপেন জিতেছিলেন, ফাইনালে টরবেন উলরিচকে হারিয়ে। সে বছর উদ্বোধনী ইউএস ওপেনে জন নিউকম্বের কাছে তিনি হেরে যান। তবে, ১৯৬৮ ইউএস ওপেনের সেমিফাইনালিস্ট হার্ড-হিটার ক্লার্ক গ্রেবনারের বিরুদ্ধে তিনি একটি উল্লেখযোগ্য জয় লাভ করেছিলেন, সেই মরসুমের শেষের দিকে ডেভিস কাপ খেলায়, যেখানে গ্রেবনার "কৃষ্ণানের জাঙ্ক-বলিং কৌশল দ্বারা সম্পূর্ণরূপে বিভ্রান্ত হয়েছিলেন... সন্দেহাতীতভাবে হেরে যান।" সেই বছরও, তিনি স্টুটগার্ট টুর্নামেন্টে লাল কাদামাটিতে জয় পেয়েছিলেন, যার মধ্যে রয়েছে জার্গেন ফাসবেন্ডারের বিরুদ্ধে জয়। ১৯৬৮ সালের পর, তিনি বিক্ষিপ্তভাবে খেলেন। ১৯৭৫ সালে কলকাতায় তাঁর শেষ টুর্নামেন্টে তিনি টম গরম্যানের কাছে প্রথম রাউন্ডে হেরে গিয়েছিলেন।
চালের গুড়া
চূর্ণ পদ্ধতি দ্বারা
বিভিন্ন চূর্ণ পদ্ধতিতেও বিভিন্ন ধরনের চালের গুড়া তৈরি হয়। চালের গুড়াকে শুকনো চালের দানা থেকে শুষ্ক-চূর্ণ করা যেতে পারে, অথবা চালের দানা থেকে ভেজা-চূর্ণ করা যেতে পারে যা চূর্ণ করার আগে পানিতে ভিজিয়ে রাখা হতে পারে। সাধারণত, "চালের গুড়া" বলতে শুকনো চালের গুড়াকে বোঝায় (건식 쌀가루), যাকে অনেকদিন সংরক্ষণ করা যেতে পারে। কোরিয়াতে, ভেজা-চূর্ণ করা চালের গুড়া (습식 쌀가루) চাল থেকে তৈরি করা হয় যা পানিতে ভিজিয়ে, নিষ্কাশন করে, একটি পাথর-কল ব্যবহার করে গুঁড়োনো হয় এবং তারপর ইচ্ছে হলে তাকে ছেঁকে নেওয়া হয়। হালকা ভেজা বালির মতোই, ভেজা চালের আটা হাত দিয়ে চেপে দিলে সহজেই ভাঙা যায় এমন পিণ্ড তৈরি করে। এটি সাধারণত ফ্রিজে সংরক্ষণ করা হয়। ফিলিপাইনে, চালের গুড়া ঐতিহ্যগতভাবে শুকনোভাবে প্রস্তুত করা হয় না। বরং এটি প্রথমে কাঁচা আঠালো চাল সারারাত ভিজিয়ে রেখে (সাধারণত এটিকে কিছুটা গাঁজানো হয়) তারপর সেগুলিকে (ঐতিহ্যগতভাবে পাথরের কল দিয়ে) গুড়া করে একটি সমৃদ্ধ এবং মসৃণ আঠালো পিণ্ড তৈরি করা হয় যা গালাপং নামে পরিচিত।
দামোদর ভ্যালি কর্পোরেশন
উচ্চ দামোদর উপত্যকায় অবস্থিত ঝাড়খণ্ডের হাজারিবাগ, কোডারমা, গিরিডি, ছাতরা, ধানবাদ ও বোকারো জেলার সম্পূর্ণাংশ ও পালামৌ, রাঁচি, লোহারদাগা ও দুমকা জেলার কিয়দংশ এবং নিম্ন দামোদর উপত্যকায় অবস্থিত পশ্চিমবঙ্গের বর্ধমান ও হুগলি জেলার সম্পূর্ণাংশ ও পুরুলিয়া, বাঁকুড়া ও হাওড়া জেলার কিয়দংশ ডিভিসি প্রকল্পের আওতাধীন; এই সমগ্র অঞ্চলের আয়তন ২৪,২৩৫ বর্গকিলোমিটার।
দামোদর ভ্যালি কর্পোরেশনের প্রধান কার্যালয় কলকাতায় অবস্থিত।
শিশু নিরাপত্তায় আইনসমূহ (বাংলাদেশ)
শিশুশ্রম সংক্রান্ত আইন
জাতিসংঘ ও শিশুশ্রম
আসুনাফো উত্তর পৌর জেলা
আসুনাফো উত্তর পৌর ​​জেলা হল আহাফো অঞ্চলে ঘানার ছয়টি জেলার মধ্যে একটি । এটি পূর্বে ১৯৮৮ সাল থেকে তৎকালীন বৃহত্তর আসুনাফো জেলার অংশ ছিল যতক্ষণ না জেলার দক্ষিণ অংশটি ১২ নভেম্বর, ২০০৩ (কার্যকরভাবে ১৭ ফেব্রুয়ারি ২০০৪) আসুনাফো দক্ষিণ জেলা হওয়ার জন্য রাষ্ট্রপতি জন আগিকুম কুফুরের একটি ডিক্রি দ্বারা বিভক্ত হয়েছিল। অবশিষ্ট উত্তর অংশের নাম পরিবর্তন করে আসুনাফো উত্তর জেলা করা হয় যা পরবর্তীতে ২৯ ফেব্রুয়ারি ২০০৮-এ পৌরসভার মর্যাদায় উন্নীত হয় এবং আসুনাফো উত্তর মিউনিসিপ্যাল ​​জেলায় পরিণত হয় । পৌরসভাটি আহাফো অঞ্চলের পশ্চিম অংশে অবস্থিত এবং এর রাজধানী শহর হচ্ছে গোয়াসো।
ইতিহাস
পৌরসভার মোট ভূমির আয়তন হল ১০৯৩.৭ কিমি এবং ৩৮৯.৭ কিমি ২টি বনভূমি দ্বারা গঠিত৷ ২০১০ জনসংখ্যা এবং আবাসন আদমশুমারি অনুসারে পৌরসভার জনসংখ্যা ১২৪,৬৮৫ জন ৬২,৮৫৪ জন পুরুষ এবং ৬১,৮৩১ জন মহিলা৷
লাওসের প্রদেশ
ভূগোল
প্রদেশগুলিকে তিনটি স্তরে ভাগ করা যায় যথা, উত্তর (ফংসালি থেকে সৈন্যবুলি, লুয়াং প্রাবাং ও সিয়াংখুয়াং পর্যন্ত), কেন্দ্রীয় (ভিয়েনতিয়েন ও বালিখামসাই) এবং দক্ষিণ (খাম্মুয়ান থেকে চামপাসাক অবধি)৷
বাকমিন্‌স্টার ফুলার
কর্মজীবন
ফুলার কানাডার টেক্সটাইল মিলে মেকানিক হিসেবে কাজ করেন। প্রথম বিশ্বযুদ্ধের সময় তিনি যুক্তরাষ্ট্রের নৌবাহিনীতে রেডিও অপারেটর হিসেবে কাজ করেন।
ব্যাস
"ব্যাস" এর ইংরেজি প্রতিশব্দ "diameter" এসেছে গ্রিক διάμετρος (diametros) থেকে; এর διά (dia) অর্থ "জুড়ে" বা "দিয়ে" এবং μέτρον (metron) অর্থ "পরিমাপ"। এটি সাধারণত d অথবা ⌀ দ্বারা প্রকাশ করা হয়।
অরমো ভাষা
অরমো ভাষা ( or ; ইথিওপিয়ার বেশির ভাগ এলাকায় ও কেনিয়ার উত্তরাংশে প্রচলিত একটি কুশিটীয় ভাষা । এটি আফান অরমো এবং অরমিফ্‌ফা নামেও পরিচিত। এটি আফ্রিকার ৩য় সর্বাধিক ভৌগোলিক ব্যাপ্তিবিশিষ্ট ভাষা; আরবি ও হাউসা ভাষার পরেই এর অবস্থান।  ১৬শ শতকের পর থেকে অরমো ভাষাভাষী লোকেরা ইথিওপীয় উচ্চভূমি থেকে আফ্রিকার দূরদূরান্তে ছড়িয়ে পড়ে। এই বিস্তার সত্ত্বেও ইথিওপিয়ার ভেতরের ও বাইরের অরমোভাষীরা সহজেই একে অপরকে বুঝতে পারেন। ফেডারেল ওয়েবসাইটসমূহের ইন্টারনেট ভাষা হিসেবে ট্রাইগ্রিনিয়ার সাথে অরোমো ভাষাও ব্যবহার করা হয়।
মর্যাদা
অরমোভাষীর সঠিক সংখ্যা অনির্ণীত। তবে ধারণা করা হয় ইথিওপিয়ার প্রায় অর্ধেক লোকই অরমো, যদিও ভাষাটির কোন সরকারি মর্যাদা নেই।
শ্রেষ্ঠ মৌলিক চিত্রনাট্য বিভাগে একাডেমি পুরস্কার
শ্রেষ্ঠ মৌলিক চিত্রনাট্যে বিভাগে একাডেমি পুরস্কার শ্রেষ্ঠ চিত্রনাট্য রচনার জন্য প্রদত্ত একটি একাডেমি পুরস্কার। এটি এমন চিত্রনাট্যের জন্য প্রদান করা হয় যা পূর্বে প্রকাশিত হয় নি। ১৯৪০ সালে লেখনীর পুরস্কার হিসেবে শ্রেষ্ঠ কাহিনী বিভাগে একাডেমি পুরস্কার থেকে ভিন্ন এই পুরস্কার প্রদান শুরু হয়। ১৯৫৭ সাল থেকে এই দুটি পুরস্কার একত্র করে শুধু চিত্রনাট্যের জন্য পুরস্কার প্রদান করা হয়। ২০০২ সালে এই পুরস্কারের নাম লেখনী (সরাসরি চলচ্চিত্রের জন্য চিত্রনাট্য) থেকে পরিবর্তন করে লেখনী (মৌলিক চিত্রনাট্য) করা হয়।
কোয়ান্টাম সংখ্যা
[[Image:Atomic orbitals n123 m-eigenstates.png|thumb|কোয়ান্টাম সংখ্যা
(ব্লক), ℓ (সারি) ও m (কলাম) সহ হাইড্রোজেনের-মত পরমাণুর একক ইলেকট্রন কক্ষক। ঘূর্ণন s দৃশ্যমান নয়, কারণ এর কোনও স্থানিক নির্ভরতা নেই।]] কোয়ান্টাম সংখ্যা বর্তমানে বহুল আলোচিত একটি বিষয়৷ কোয়ান্টাম সংখ্যা ছাড়া অণু-পরমাণু সর্ম্পকে জ্ঞান অর্জন সম্ভব নয়।
জ্যা
বৃত্তের জ্যা
৩.বৃত্তের পরিধির দুটি বিন্দুকে যোগ করে সরলরেখা আকলে একটি জ্যা উৎপন্ন হয়।
পিৎজা ফার্ম
বৃত্তাকার ক্ষেত্র সহ এক ধরনের খামারের জন্য যাকে কখনও কখনও "পিৎজা খামার" বলা হয়, কেন্দ্র পিভট সেচ দেখুন।
বিক্ষোভ খামার
প্রদর্শনী পিজা খামারের উদাহরণ
আহমেদ মুনিরুছ সালেহীন
'''ড. আহমেদ মুনিরুছ সালেহীন''' একজন বাংলাদেশি সরকারি কর্মকর্তা যিনি বর্তমানে প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব হিসেবে দায়িত্ব পালন করছেন। ইতিপূর্বে তিনি এই মন্ত্রণালয়ে অতিরিক্ত সচিব হিসেবে কর্মরত ছিলেন।
রোমান পুরাণ
ধর্ম ও পুরাণ
১৯-শতাব্দীর পণ্ডিত জর্জ উইসসোয়া এর ধারণা রোমানদের দুই বিশিষ্ট শেণীর দেবতা ছিলো, ডাই ইন্ডিগেটেস এবং ডাই নোভেনসিডেস বা নোভেনসিলেস: ইন্ডিগেটেস ছিলো রোমান প্রদেশের প্রকৃত দেবতা, তাদের নাম এবং প্রকৃতি প্রথমদিকের পুরোহিতদের উপাধি দ্বারা এবং দিনপঞ্জির নির্ধারিত উৎসব দ্বারা নির্দেশিত হয়, বিশেষ উৎসবের মাধ্যমে এরকম ৩০ জন দেবতাকে সম্মানিত করা হয়; নোভেনসাইডেস হচ্ছে পরবর্তীকালের দেবদেবী যাদের প্রতিমা ইতিহাসের বিভিন্ন পর্বে বিশেষ সংকটে বা প্রয়োজনে শহরে স্থাপিত হয়। আর্নল্ডো মোমিগলিয়ানো এবং অন্যান্যরা যুক্তি দেখান যে এই পার্থক্যের বিপক্ষে। হানিবালের সংগে যুদ্ধে রোমানদের আদিবাসী" ও "অভিবাসী" দেবতার পার্থক্য বিবর্ন হতে শুরু করে এবং রোমানেরা শক্তির প্রতীক হিসেবে বিভিন্ন সংস্কৃতির দেবতার পূজা শুরু করে সার্বজনীন ঐশ্বরিক সাহায্যের প্রত্যাশায়।
চণ্ডীগড় ইঞ্জিনিয়ারিং কলেজ
চণ্ডীগড় ইঞ্জিনিয়ারিং কলেজ (বা সি.ই.সি) ভারতের চণ্ডীগড়ের নিকট মোহালিতে চন্ডিগড় কলেজ সমুদয়ের লান্দ্রান ক্যাম্পাসে একটি ইঞ্জিনিয়ারিং কলেজ এবং স্নাতক কোর্সের জন্য পাঞ্জাব প্রযুক্তিগত বিশ্ববিদ্যালয়ের মান্যতা প্রাপ্ত একটি কলেজ৷ লান্দ্রানে ক্যাম্পাস নির্মাণের এক বছর পর, ২০০২ সালে চণ্ডীগড় ইঞ্জিনিয়ারিং কলেজ প্রতিষ্ঠিত হয়। এটি পাঞ্জাবের অন্যতম সর্বোত্তম ইঞ্জিনিয়ারিং কলেজ।
২০২০ গ্রীষ্মকালীন প্যারালিম্পিক
এই আসরে সেইলিং ও ৭-এ-সাইড ফুটবলের পরিবর্তে প্যারালিম্পিক গেমসে ব্যাডমিন্টন এবং তায়কোয়ান্দোর প্রবর্তন দেখা যায়।
নিলাম প্রক্রিয়া
আন্তর্জাতিক প্যারালিম্পিক কমিটি এবং আন্তর্জাতিক অলিম্পিক কমিটির মধ্যে ২০০১ সালের একটি চুক্তির অংশ হিসেবে, ২০২০ গ্রীষ্মকালীন অলিম্পিকের আয়োজককে অবশ্যই ২০২০ গ্রীষ্মকালীন প্যারালিম্পিকের আয়োজন করতে হবে ১২৫তম আইওসি সভায় ভোট গ্রহণের পর ২০২০ গ্রীষ্মকালীন অলিম্পিক এবং প্যারালিম্পিকের আয়োজক হিসেবে টোকিওর নাম ঘোষণা করা হয়।
কোভিড-১৯ এর প্রভাব
২০ আগস্ট, টোকিও আয়োজক কমিটির ডেলিভারি অফিসার হিদেমাসা নাকামুরা বলেন যে প্যারালিম্পিকের খেলোয়াড়দের জন্য কোভিড-১৯ অধিক ঝুঁকিযুক্ত হওয়ায় অলিম্পিকের তুলনায় মানব সুরক্ষা ব্যবস্থা আরও সম্প্রসারিত করা হয়েছে, কিন্তু টোকিওর হাসপাতালের ধারণক্ষমতার ক্রম-অবনতি ঘটছে। নিউজিল্যান্ডের প্রতিনিধিদলের একজনের ভাষ্যমতে টোকিও আয়োজক কমিটি এবং আইপিসি "সম্ভাব্য সবচেয়ে নিরাপদ এবং সুরক্ষিত পরিবেশ তৈরি করতে অক্লান্ত পরিশ্রম করেছে"।
কেতুগ্রাম
ভূ-প্রকৃতি
অজয় নদীর পাশে কেতুগ্রামের অবস্থানের কারণে কেতুগ্রাম সমতল ভূমি পাললিক শিলা দ্বারা গঠিত।
বহুলা শক্তিপীঠ
কেতুগ্রামের বহুলা হল ৫১ পীঠের মধ্যে অন্যতম শক্তিপীঠ। সতীর বাম পাদুকা এখানে পড়েছিল।
পৌরাণিক বিষয়ে বিশদে জানার জন্য সতীপীঠ এবং শক্তিপীঠ দেখুন।
১৭১৭
১৭১৭ গ্রেগরীয় বর্ষপঞ্জির একটি সাধারণ বছর।
এলিমিনেশন চেম্বার (২০১৯)
এলিমিনেশন চেম্বার (জার্মানিতে নো এস্কেপ নামেও পরিচিত ) একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল। এই অনুষ্ঠানটি ২০১৯ সালের ১৭ই ফেব্রুয়ারি তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এলিমিনেশন চেম্বার কালানুক্রমিকের অধীনে প্রচারিত নবম অনুষ্ঠান ছিল।
সূরা মুদ্দাস্সির
নামকরণ
এই সূরাটির প্রথম আয়াতের الْمُدَّثِّرُ বাক্যাংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المدثر (‘মুদ্দাস্সির’) শব্দটি আছে এটি সেই সূরা।
কেশকেক
ইতিহাস
κεσκέκ, κεσκέκι ও κισκέκ (কেশকেক, কেশকেকি, ও কিশকেক) নামে এটি লেসবস ও পন্টিয়ান গ্রীকদের মধ্যে একটি উৎসবের খাবার। লেসবসে, গ্রীষ্মের রাতে কেশকেক প্রস্তুত করা হয় যখন একটি আনুষ্ঠানিক ষাঁড় জবাই করা হয়, যা পরে সারারাত রান্না করা হয় ও পরের দিন গমের সাথে খাওয়া হয়।
লিডস
১৩শ শতকে এটি একটি ক্ষুদ্র ম্যানরীয় বারো বা জেলা শহর ছিল। বর্তমানে এটি একটি মহানাগরিক জেলায় পরিণত হয়েছে। ১৬শ শতকে শহরটি এয়ার নদীর তীরে অবস্থিত একটি ছোট হাটবাজারভিত্তিক শহর ছিল। ১৭শ ও ১৮শ শতকে লিডস পশম উৎপাদন ও বাণিজ্যের এক প্রধান কেন্দ্রে পরিণত হয়। শিল্প বিপ্লবের সময় পশম প্রধান শিল্প হলেও এখানে  তিসি, প্রকৌশল, লোহার ঢালাইখানা, ছাপাখানা এবং অন্যান্য শিল্পকারখানার বদৌলতে এটি একটি প্রধান শিল্পশহরে পরিণত হয়। এটির সম্প্রসারণ ঘটে এবং আশেপাশের গ্রামগুলিকে অন্তর্ভুক্ত করে নিয়ে ২০শ শতকের মাঝামাঝি নাগাদ লিডস একটি জনবহুল নগরে পরিণত হয়। বর্তমানে শহরটি যুক্তরাজ্যের ৪র্থ বৃহত্তম নগর অঞ্চলের ভেতরে অবস্থিত, যে অঞ্চলে প্রায় ২৬ লক্ষ লোকের বাস।
পাথরের যন্ত্র
একটিপাথরের যন্ত্র হচ্ছে সাধারণ বিবেচনায় যেকোনো ধরনের যন্ত্র যা আংশিক বা ভাবে পাথর দিয়ে তৈরি। যদিও পাথরের যন্ত্রের উপর নির্ভর করে এমন অনেক সমাজ এবং সংস্কৃতি এখনও পাওয়া যায় বেশিরভাগ পাথরের যন্ত্র প্রাগৈতিহাসিক বিশেষ করে প্রস্তর যুগের সংস্কৃতি যা বিলুপ্তপ্রায়।  প্রত্নতত্ত্ববিদরা প্রায়ই এসব প্রাগৈতিহাসিক সমাজ সম্বন্ধে পড়াশুনা করেন এবং পাথরের যন্ত্রের এই পড়াশুনাকে নাম দেন প্রস্তর বা পাথর সংক্রান্ত বিশ্লেষণ। পাথরের যন্ত্র ব্যবহার এবং তৈরির সংস্কৃতি আরও ভালভাবে বোঝার জন্য ভুপ্রত্নতত্ত্ববিদ্যা একটি গুরুত্বপূর্ণ গবেষণার ক্ষেত্র।
আরও জটিল প্রকৃতির হ্রাসকরণের মধ্যে আছে উঁচু মাপের ব্লেড, যা পরবর্তীতে বিভিন্ন প্রকার যন্ত্রে যেমন স্ক্রেপার, ছুড়ি, কাস্তে এবং ক্ষুদ্র পাথরের যন্ত্রে ব্যবহার করা যায়।  সাধারণ ভাবে খণ্ড যুক্ত পাথরের যন্ত্র ধাতু ব্যবহারের আগের সমাজ গুলোতে সার্বজনীন ভাবে ব্যবহার করা হত কারণ এদেরকে সহজে তৈরি করা যায়, যন্ত্র পাথর সাধারণভাবে প্রচুর পাওয়া যায় এবং এদেরকে সহজে বহন ও ধারালো করা যায়।
ইন্দিরা শোভন
কর্মজীবন
২০১৪ সালে তেলঙ্গানা রাজ্য গঠনের পর, তিনি কংগ্রেস দলের মতাদর্শ, নীতি এবং কর্মসূচী দ্বারা অনুপ্রাণিত হয়েছিলেন। যখন কংগ্রেস ওয়ার্কিং কমিটির (সিডব্লিউসি) তেলঙ্গানা রাজ্যকে পৃথক করার ঐতিহাসিক সিদ্ধান্ত ঘোষণা করা হয়েছিল, যা তাকে নির্বাচনের আগে ২০১৪ সালের প্রথম দিকে কংগ্রেসে যোগ দিতে অনুপ্রাণিত করেছিল। ২০১৬ সালে তিনি তেলঙ্গানা প্রদেশ কংগ্রেস কমিটির অফিসিয়াল মুখপাত্র হিসাবে নিযুক্ত হন। তিনি একজন সরকারী মুখপাত্র হন।
প্রিমিয়ার লিগ
উৎপত্তি
টেলিভিশনের সম্প্রচারস্বত্বের গুরুত্ব ততদিনে অনেক বেড়ে গিয়েছে। ১৯৮৬ সালে যেখানে ফুটবল লিগ মাত্র ৬.৩ মিলিয়ন পাউন্ড পেয়েছিল দুই বছরের চুক্তির জন্য, সেখানে ১৯৮৮ সালে যখন চুক্তির নবায়ন করা হয় তখন চুক্তির মূল্য মাত্র চার বছরে বেড়ে হয় ৪৪ মিলিয়ন পাউন্ড। ১৯৮৮ সালের চুক্তিটি ছিল লিগের ভাঙ্গনের একটি চিহ্ন। দশটি দল লিগ ছেড়ে একটি সুপার লিগ গঠনের হুমকি দিলেও পরে লিগে থাকতে রাজি হয়। স্টেডিয়ামের উন্নতির সাথে সাথে মাঠে দর্শকের সংখ্যা বৃদ্ধি পেতে থাকে ফলে শীর্ষস্থানীয় দলগুলো খেলায় মূলধনের অন্তঃপ্রবাহ ধরে রাখার জন্য আবার ফুটবল লিগ ত্যাগ করার চিন্তা করেছিল।
ইউরোপীয় প্রতিযোগিতায় অংশগ্রহণের যোগ্যতা
thumb|বোল্টন ওয়ান্ডারার্স এবং ফুলহ্যাম এফএ কাপে প্রতিদ্বন্দ্বীতা করছে প্রিমিয়ারশিপের শীর্ষ চার দল উয়েফা চ্যাম্পিয়নস লিগের জন্য মনোনীত হয়। শীর্ষ দু’টি দল সরাসরি গ্রুপ পর্যায়ে খেলার সুযোগ পায়। গ্রুপ পর্যায়ে খেলতে হলে তৃতীয় ও চতুর্থ দলদু’টি তৃতীয় যোগ্যতা নির্ধারণী খেলায় অংশগ্রহণ করতে হয় এবং দুইলেগের নক-আউট খেলায় জিততে হয়। পঞ্চম স্থানের দলটি উয়েফা কাপে সরাসরি খেলতে পারে। ষষ্ঠ ও সপ্তম দলদু’টি ঘরোয়া দু’টি লিগের ফলাফলের উপর নির্ভর করে উয়েফা কাপে অংশ নিতে পারে। যদি এফএ কাপের বিজয়ী ও দ্বিতীয় স্থানের দলদু’টি প্রিমিয়ারশিপে প্রথম পাঁচটি দলের ভিতরে থাকে তাহলে ষষ্ঠ দলটি এফএ কাপ কোটায় উয়েফা কাপে অংশ নিতে পারবে। যদি লিগ কাপ বিজয়ী দল ইতোমধ্যে কোন ইউরোপীয় প্রতিযোগিতায় অংশগ্রহণের সুযোগ পেয়ে যায় তবে পরবর্তী শীর্ষদলটি লিগ কাপ কোটায় উয়েফা কাপে অংশগ্রহণের সুযোগ পায়। তবে এফএ কাপের মত এক্ষেত্রে লিগ কাপের দ্বিতীয় স্থানের দলকে সুযোগ দেয়া হয় না। যে পরবর্তী শীর্ষস্থানীয় দল চ্যাম্পিয়িনস লিগ বা উয়েফা কাপে স্থান পায়নি তাকে ইন্টারটোটো কাপে প্রতিযোগিতা করার সুযোগ দেয়া হয়, যদি তারা এ কাপে অংশগ্রহণ করার আবেদন জমা দেয়। ইন্টারটোটো বিজয়ী দল সরাসরি উয়েফা কাপ খেলার যোগ্যতা অর্জন করে।
শারীরতত্ত্ব
প্রকার
সাধারণত শারীরবৃত্ত ২ প্রকারের; একটি হচ্ছে প্রাণী শারীরবৃত্ত অপরটি হচ্ছে উদ্ভিদ শারীরবৃত্ত। প্রাণী শারীরবৃত্ত বিদ্যায় মানবদেহের শারীরবৃত্তের বিশদ বর্ণনা আছে। এছাড়াও অনেক রকম শারীরবৃত্ত বিদ্যা রয়েছে যেমন- ভাইরাস শারীরবৃত্ত, ব্যাকটেরিয়া শারীরবৃত্ত, কোষ শারীরবৃত্ত এবং আরো অনেক বিভাগ।
গুলশাখালী ইউনিয়ন
শিক্ষা ব্যবস্থা
গুলশাখালী ইউনিয়নের সাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
শঙ্কর ঘোষ (পণ্ডিত)
প্রারম্ভিক জীবন
১৯৫৩ সালে, পণ্ডিত শঙ্কর ঘোষ কলকাতার পণ্ডিত জ্ঞান প্রকাশ ঘোষের অধীনে তালিম নেওয়া শুরু করেছিলেন, যিনি এক নতুন কর্মকাণ্ডের সূচনা করেছিলেন, যা ছিল একই সাথে এক দল তবলাবাদক একই তাল ধরে বাজিয়ে যাবে। পরবর্তীকালে, পণ্ডিত শঙ্কর ঘোষ নিজেই এই ঐতিহ্যকে এগিয়ে নিয়ে যান। তার অন্যান্য গুরুদেবের মধ্যে ছিলেন পণ্ডিত জ্ঞান প্রকাশ ঘোষ, ওস্তাদ ফিরোজ খান, পণ্ডিত অনাথ নাথ বোস এবং পণ্ডিত সুদর্শন অধিকারী।
যক্ষগণ
ভারতের বাইরে
থাম্ব|২০১১ সালে ক্যালিফোর্নিয়ায় "ভস্মাসুর মোহিনী" যক্ষগণ পরিবেশিত হচ্ছে যক্ষগণ ভারতের বাইরে নতুন জনপ্রিয়তা খুঁজে পাচ্ছ। আমেরিকান ক্যালিফোর্নিয়া এবং কানাডার অন্টারিওতে শৌখিন যক্ষদল প্রকাশ পেয়েছে। কানাডার যক্ষমিত্র, যক্ষগণ কলাবৃন্দ, মার্কিন যুক্তরাষ্ট্রে যক্ষরঙ্গ, যক্ষলোক বোস্টন হলো আন্তর্জাতিক দলের কয়েকটি উদাহরণ।
সূরা দাহর
নামকরণ
এই সূরাটির প্রথম আয়াতের هَلْ أَتَى عَلَى الْإِنسَانِ এবং حِينٌ مِّنَ الدَّهْرِ বাক্যাংশ থেকে এই সূরার নাম দুটিটি গৃহীত হয়েছে।
হিমাচল প্রদেশের ইতিহাস
মধ্যযুগীয় ইতিহাস
৮৮৩ খ্রিস্টাব্দে কাশ্মীরের শাসক শঙ্কর বর্মা হিমাচল প্রদেশ পর্যন্ত তার প্রভাব বিস্তার করেন। ১০০৯ খ্রিস্টাব্দে এই রাজ্যটি মাহমুদ গজনীর আক্রমণের শিকার হয়, যিনি সেসময় উত্তর ভারতের বিভিন্ন মন্দির থেকে সম্পদ লুন্ঠন করেছিলেন। ১০৪৩ খ্রিস্টাব্দে রাজপুতরা এই অঞ্চলের শাসনভার গ্রহণ করেন। ১৭৭৩ খ্রিস্টাব্দে কাতোচ মহারাজা দ্বিতীয় সনসার চাঁদের অধীনে রাজপুতেরা এলাকাটি নিয়ন্ত্রণ করেন। ১৮০৪ খ্রিস্টাব্দে মহারাজা রণজিৎ সিংয়ের আক্রমণে রাজপুতদের ক্ষমতা চূর্ণ-বিচূর্ণ হয়।
ছোট রাজ্যটি উত্তর ভারতে মুসলিম আগ্রাসনের পূর্ব পর্যন্ত এক বিশাল পরিমাণে স্বাধীনতা উপভোগ করেছিল। বিভিন্ন সময়ে মুসলিম শাসকদের আক্রমণের শিকার হয় পাহাড়ের পাদদেশে অবস্থিত এই এলাকাটি। দশম শতকের শুরুতে মাহমুদ গজনী কংরা জয় করেন। তিমুর এবং সিকান্দার লোদিও নিচু পাহাড়ি এলাকাগুলো পেরিয়ে বিভিন্ন দূর্গ দখল করেছিলেন এবং অনেক যুদ্ধ করেছেন।
এড ও লরেইন ওয়ারেন
ওয়ারেন দম্পতির বিখ্যাত বেশকিছু ঘটনা অবলম্বনে কিংবা অনুপ্রাণনায় অনেক চলচ্চিত্র, টেলিভিশন ধারাবাহিক, তথ্যচিত্র নির্মিত হয়েছে। এর মধ্যে অ্যামিটিভিলে হরর ধারাবাহিক ও দ্য কনজ্যুরিং ইউনিভার্সের চলচ্চিত্রসমূহ বিশেষভাবে উল্লেখযোগ্য।
দ্য কনজ্যুরিং ইউনিভার্স
২০১৩ সালে জেমস ওয়ানের পরিচালনায় চলচ্চিত্র দ্য কনজ্যুরিং মুক্তি পায়। এতে এড ও লরেইন ওয়ারেনের চরিত্রে অভিনয় করেন যথাক্রমে প্যাট্রিক উইলসন ও ভেরা ফারমিগা। এরপর ২০১৪ সালে জন আর. লিওনেত্তির পরিচালনায় দ্য কনজ্যুরিং-এর প্রিক্যুয়েল ও স্পিন-অফ অ্যানাবেল মুক্তি পায়। অ্যানাবেল নামের একটি রহস্যময় পুতুলকে ঘিরে এর কাহিনি আবর্তিত হয়। এতে অভিনয় করেন অ্যানাবেল ওয়ালিস, ওয়ার্ড হর্টন ও আলফ্রে উডার্ড। কনজ্যুরিং ইউনিভার্সের পরবর্তী চলচ্চিত্র হলো দ্য কনজ্যুরিং ২, যা ওয়ানের পরিচালনায় ২০১৬ সালে মুক্তি পায়। এখানেও ফারমিগা ও উইলসন লরেইন ও এডের চরিত্রে অভিনয় করেন। এনফিল্ডের উৎপাতকে ঘিরে এর কাহিনি আবর্তিত হয়। ২০১৭ সালে অ্যানাবেল পুতুলের উৎপত্তি নিয়ে একটি প্রিক্যুয়েল অ্যানাবেল: ক্রিয়েশন মুক্তি পায়। এরপর ২০১৮ সালে দ্য কনজ্যুরিং ২-এর খলচরিত্র শয়তান সন্ন্যাসিনী ভালাকের উৎপত্তি নিয়ে স্পিন-অফ দ্য নান মুক্তি পায়। এতে লরেইন ও এড চরিত্রে ফারমিগা ও উইলসনকে ক্ষণিক সময়ের জন্য দেখা যায়। পরবর্তীতেও অ্যানাবেল-এর সিক্যুয়েল অ্যানাবেল কামস হোম এবং দ্য কনজ্যুরিং: দ্য ডেভিল মেড মি ডু ইট-এ তাদের লরেইন ও এডের চরিত্রে অভিনয় করতে দেখা যায়।
জর্জ ডব্লিউ. বুশ
বাল্য জীবন থেকে মধ্য বয়স
বাবার নামের সাথে পার্থক্য করার জন্য বুশকে মাঝেমাঝে জর্জ বুশ জুনিয়র নামে আখ্যায়িত করা হয়। কিন্তু বাবা এবং ছেলের নাম আসলে এক নয়। বাবার নাম জর্জ হার্বার্ট ওয়াকার বুশ, আর ছেলের নাম জর্জ ওয়াকার বুশ। তাই বুশের নামের সাথে জুনিয়র যোগ করাটা সঠিক নয়। তার অন্য একটি ডাক নাম "ডুবিয়া"। এই শব্দটি আসলে তার মধ্য নামে উপস্থিত ডব্লিউ বর্ণের পূর্ণ রূপ হিসেবে দক্ষিণাঞ্চলে প্রচলিত। এটি দ্বারাও বাবার সাথে তার নামের পার্থক্য করা যায়। রাষ্ট্রপতি নির্বাচিত হওয়ার পর অনেক সময় তাকে "বুশ ৪৩" এবং তার বাবাকে "বুশ ৪১" নামে ডাকা হয়।
থাই এয়ারএশিয়া
থাই এয়ারএশিয়া হল মালয়েশিয়ার স্বল্প-ভাড়ার বিমানসংস্থা এয়ারএশিয়া ও থাইল্যান্ডের এশিয়া এভিয়েশনের যৌথ উদ্যোগ। এটি ব্যাংকক এবং থাইল্যান্ডের অন্যান্য শহর থেকে এয়ারএশিয়া-এর নিয়মিত নির্ধারিত অভ্যন্তরীণ ও আন্তর্জাতিক উড়ানগুলি পরিবেশন করে।
এমভি মোস্তফা লঞ্চ ডুবি
কারণ
শিবালয় উপজেলার পাটুরিয়া ঘাট থেকে এমভি মোস্তফা নামের লঞ্চটি কাল বেলা সাড়ে ১১টার দিকে দৌলতদিয়া ঘাটের উদ্দেশে ছেড়ে যায়। ১৫ মিনিট পরই পাটুরিয়া লঞ্চঘাট থেকে প্রায় ৮০০ গজ দূরে সার বোঝাই নার্গিস-১ নামের কার্গো জাহাজ লঞ্চটির মাঝামাঝি স্থানে সজোরে ধাক্কা দেয়। এতে লঞ্চটি উল্টে গিয়ে পানিতে ডুবে যায়।
কেআরআই নাঙ্গালা (৪০২)
২০২১-এ নিখোঁজ
২০২১ সালের ২১ এপ্রিল ইন্দোনেশিয়ার জাতীয় সশস্ত্র বাহিনীর কমান্ডার এয়ার চিফ মার্শাল হাদি তাজাজান্তো জানান যে নাঙ্গালা বালি থেকে প্রায় ৯৫ কিলোমিটার (৫১ নটিক্যাল মাইল) উত্তরে পানিতে নিখোঁজ হয়ে গেছে বলে মনে করা হয়। ইন্দোনেশিয়ার নৌবাহিনীর মুখপাত্র ফার্স্ট অ্যাডমিরাল জুলিয়াস উইডজোজোনো বলেছেন যে নাঙ্গালা একটি টর্পেডো ড্রিল পরিচালনা করছেন, কিন্তু প্রত্যাশিতভাবে এর ফলাফল জানাতে ব্যর্থ হয়েছেন। ঘটনার দিন সকালে টর্পেডো মহড়ার অনুমতি চাওয়ার কিছুক্ষণ পরই হঠাৎ করে ডুবোজাহাজটি নিখোঁজ হযে যায়। কমপক্ষে ৬টি যুদ্ধ জাহাজ, একটি হেলিকপ্টার ও ৪০০ লোক এ অনুসন্ধানে অংশ নেয়। যে জায়গাটিতে ডুবোজাহাজটিও ডুবে গেছে বলে মনে করা হচ্ছে তার কাছাকাছি সাগরে তেল ছড়িয়ে পড়তে দেখা গেছে। তাই ধারণা করা হচ্ছে যে হয়তো ডুবোজাহাজটির তেলের ট্যাংকে ছিদ্র হয়ে এ দুর্ঘটনা ঘটে থাকতে পারে। দূর্ঘটনার তিন দিন পর ২৪ এপ্রিল ইন্দোনেশিয়ার নৌবাহিনী ঘোষণা করে যে সম্ভবত নাঙ্গালা থেকে ধ্বংসাবশেষ পাওয়া গেছে। ধ্বংসাবশেষের মধ্যে ছিল টর্পেডো টিউব স্ট্রেটনারের কিছু অংশ (টর্পেডো সুরক্ষার যন্ত্র), কুল্যান্ট পাইপিংয়ের জন্য কভার, পেরিস্কোপ লুব্রিকেন্টের জন্য ব্যবহৃত বলে মনে করা একটি গ্রিজ বোতল এবং জাহাজ থেকে প্রার্থনার গামছা বা বিছানা। এর পরই জাহাজটি ডুবে যায় বলে ঘোষণা করা হয়। ইউডো মার্গোনো বলেন যে স্ক্যানারের সাহায্যে ইন্দোনেশিয়ার নৌবাহিনী সমুদ্রপৃষ্ঠের দুই হাজার ৭৮৯ ফুট নিচে সাবমেরিনটির অংশবিশেষ দেখতে পায়৷ এটি ৫০০ মিটার গভীর পর্যন্ত চলাচলের জন্য নির্মিত। সমুদ্রের অত গভীরে কোন মানুষের বেঁচে থাকার কোনো সম্ভাবনাই থাকেনা বলে জানান তারা৷ সিঙ্গাপুরের কাছ থেকে ধার নেওয়া একটি উদ্ধারকারী যানের সাহায্যে ছবি তুলে সামরিক বাহিনীর কর্মকর্তারা সমুদ্রের ৮০০ মিটার গভীরে জাহাজটির ধ্বংসাবশেষ পান এবং ৫৩ আরোহীকে মৃত বলে ঘোষণা করেন।
১৭২৩
১৭২৩ গ্রেগরীয় বর্ষপঞ্জির একটি সাধারণ বছর।
খাজানচি কি বেটি
খাজানচি কি বেটি একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
আইসল্যান্ড
থাম্ব|257x257পিক্সেল|সাধারণ টপোগ্রাফিক মানচিত্র আইসল্যান্ড Ísland; ) সরকারী নাম আইসল্যান্ড প্রজাতন্ত্র (Lýðveldið Ísland লীদ়্‌ভ়েল্‌তিদ়্‌ ঈস্‌লান্ত্‌ ), ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফ্যারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ। আইসল্যান্ডের উত্তর প্রান্ত সুমেরুবৃত্তকে স্পর্শ করেছে। ডিম্বাকার এই দ্বীপটি পূর্ব-পশ্চিমে প্রায় ৪৮৫ কিলোমিটার এবং উত্তর-দক্ষিণে প্রায় ৩৬০ কিলোমিটার দীর্ঘ। পার্শ্ববর্তী গ্রিনল্যান্ডকে উত্তর আমেরিকার অংশ ধরা হলেও আইসল্যান্ডকে ইউরোপের অন্তর্গত রাষ্ট্র হিসেবে গণ্য করা হয়। দেশটির জলবায়ু, ভূগোল ও সংস্কৃতি বৈপরীত্য ও বৈচিত্র্যে সমৃদ্ধ।
রাজনীতি
ওলাফুর রাগণার গ্রিমসন ১৯৯৬ সাল থেকে দেশটির বর্তমান রাষ্ট্রপতি। ইয়োহানা সিগুরদারডোটির ২০০৯ সালের ফেব্রুয়ারি থেকে দেশটির নতুন প্রধানমন্ত্রী।
খোটাঙ জেলা
ভৌগোলিক উপাত্ত
খোটাঙ জেলার আয়তন ১৫৯১ বর্গকিমি। জেলাটি পূর্বে ভোজপুর জেলা, দক্ষিণে উদয়পুর জেলা, পশ্চিমে ওখলঢুঙ্গা জেলা এবং উত্তরে সোলুখুম্বু জেলা দ্বারা পরিবেষ্টিত।
অর্চনা গৌতম
কর্মজীবন
তিনি ২০১৪ সালে মিস উত্তর প্রদেশের খেতাব পেয়েছিলেন। তিনি মিস বিকিনি ইন্ডিয়া ২০১৮ জিতেছেন এবং মিস বিকিনি ইউনিভার্স ২০১৮ এ ভারতের প্রতিনিধিত্ব করেছেন। মালয়েশিয়ায় অনুষ্ঠিত মিস কসমস ২০১৮-এ গৌতম ভারতের প্রতিনিধিত্বও করেছিলেন এবং মোস্ট ট্যালেন্ট ২০১৮-এর সাব টাইটেল জিতেছিলেন।
মজ্জা গহ্বর
মজ্জা গহ্বর (মজ্জা, গভীরতম অংশ)হল এমন জায়গা যেখানে লাল অস্থি মজ্জা এবংহলুদ অস্থি মজ্জা(মেদকলা) সংরক্ষণ করা হয়। এটি হাড়ের দেহের কেন্দ্রীয় গহ্বরও বটে। মজ্জা গহ্বরে ফাঁপা হাড় (ক্যান্সেলাস হাড়) গঠিত দেয়াল আছে এবং একটি পাতলা, রক্তনালী ঝিল্লি (endosteum) সঙ্গে রেখাযুক্ত হয়।যাই হোক,মজ্জা গহ্বর হল (দীর্ঘ, সমতল, ইত্যাদি) অস্থির যে কোনো হাড়ের ভিতর এলাকা।
জনি জনি ইয়েস পাপা
"জনি জনি ইয়েস পাপা" (Johnny Johnny Yes Papa) হচ্ছে একটি ইংরেজি ভাষার শিশুতোষ কবিতা। গানটি একটি শিশু সম্পর্কে, যিনি চিনি (মিষ্টিজাতীয় কিছু একটা) খাওয়ার সময় বাবার কাছে ধরা পড়ে যায়। গানটির মূলভাব/বিষয় ঠিক রেখে অথবা একের অধিক চরণ ঠিক রেখে বিভিন্ন সংস্করণে প্রকাশ করা হয়েছে।
গীতিকবিতা
গানটির গীত "কল অ্যান্ড রেসপন্স" বিন্যাসে, এবং "টুইংকল, টুইংকল, লিটল স্টার"-এর সুর ধারায় এটি গাওয়া হয়। গানটির মূল এবং সবচেয়ে বেশি জনপ্রিয় সংস্করণটি হল, "জনি, জনি, (জনি, জনি,) ইয়েস পাপা? (হ্যাঁ বাবা?) ঈটিং সুগার? (চিনি খাচ্ছ?) নো পাপা। (না বাবা।) টেলিং লাইজ? (মিথ্যে বলছ?) নো পাপা। (না বাবা।) ওপেন ইউর মাউথ (তোমার মুখ খোল) হা হা হা! (হা হা হা!)"
গানচিত্র
পলিগন ওয়েবসাইট অনুসারে, এটি প্রথম ইউটিউবে নার্সারি ছড়া হিসেবে ২০০৯ সালে শেমরক নার্সারি রাইমস চ্যানেলে প্রকাশ করা হয়েছিল। তারপরে ২০০৭ সালে গানটি প্রথম ইউটিউবে প্রকাশ করা হয়, যেখানে এটি ভারতের ফাইফ স্টার নামের একটি চকলেটের বিজ্ঞাপনে ব্যবহৃত হয়েছিল। নার্সারি ছড়াটি আবার অনেক শিক্ষনীয় বিনোদনমূলক হিসাবে ইউটিউব চ্যানেল ছোট বাচ্চাদের লক্ষ্য করে তৈরি করেছে। ২০২০ সালে ২০ আগস্ট অনুযায়ী, এই গানটি ধারণকৃত একটি ভিডিও ২০১৬ সালে লু লু কিডস কর্তৃক ইউটিউবে আপলোড করা হয়, যা ৩৭০ কোটিও বেশিবার প্রদর্শিত হয়েছে, যা এটি ইউটিউবে অষ্টম সর্বাধিক দেখা ভিডিও, পাশাপাশি দ্বিতীয় সর্বাধিক দেখা শিশুতোষ কবিতার ভিডিও এবং ইউটিউবে সবচেয়ে অপছন্দ করা শীর্ষ ১০ ভিডিওগুলোর মধ্যে অন্যতম। গানটির আরেকটি ভিডিও ২০১৪ সালে চুচু টিভি কর্তৃক আপলোড করা হয়, যা ইউটিউবে ১৭০ কোটিরও বেশিবার প্রদর্শিত হয়, আরেকটি ভিডিও ২০১৭ সালে সিভিএস থ্রিডি রাইমস কর্তৃক ইউটিউবে আপলোড করা ১২০ কোটিরও বেশিবার প্রদর্শিত হয় এবং ফামা জামা কর্তৃক আপলোড করা একটি স্প্যানিশ ভাষায় আরও একটি ভিডিও ১০০ কোটিরও বেশিবার দেখা হয়েছে। আরেকটি ভিডিও ২০১৫ সালে দ্য ডেইলি ডট কর্তৃক শিশুদের জন্য এগারোটি "অনিচ্ছাকৃতভাবে বিরক্তিকর" ইউটিউব ভিডিও হিসাবে তালিকাভুক্ত করা হয়।
কামাল হোসেন
কর্মজীবন
কামাল হোসেন জাতিসংঘের স্পেশাল রিপোর্টারের দায়িত্ব পালনের পাশাপাশি বিভিন্ন আন্তর্জাতিক কর্মকাণ্ডে সক্রিয় রয়েছেন। তিনি গণফোরাম নামের রাজনৈতিক দলের প্রতিষ্ঠাতা সভাপতি।
সাম্প্রতিক সময়ে ড. কামালের নেতৃত্বে বাংলাদেশে জাতীয় ঐক্যফ্রন্ট নামে একটি জোট গড়ে উঠেছে।
জ্ঞানের ইহজাগতিকীকরণ
ঐতিহাসিক বিকাশ
"নাসর আধুনিক জগতে জ্ঞানের ইহজাগতিকীকরণ এবং এর ফলস্বরুপ মানব বুদ্ধিমত্তার অবক্ষয়ের চিত্র বিশ্লেষণ করেছেন। তার মতে, সংকটের মূল প্রাচীন গ্রীসের যুক্তিবাদী ও সন্দেহবাদীদের পর্যন্ত বিস্তৃত। তবে রেনেসাঁকেন্দ্রিক মানবতাবাদ এবং আলোকায়নের যুগে বিকশিত যুক্তিবাদকে তিনি ইহজাগতিকীকরণ প্রক্রিয়ায় নিকট ইতিহাসের সবচেয়ে উল্লেখযোগ্য ঘটনা বলে মনে করেন। রেনেসাঁকেন্দ্রিক মানবতাবাদ জ্ঞানের কেন্দ্রবিন্দু স্রষ্টা থেকে মানুষে স্থানান্তর করে এবং মহাবিশ্বকে একটা পার্থিব ব্যবস্থা হিসেবে উপস্থাপন করে। যুক্তিবাদ অন্যদিকে মানব জ্ঞানকে কেবলই যুক্তি দ্বারা প্রতিস্থাপন করে। নাসরের মতে, দেকার্তের পর জ্ঞানতত্ত্ব সম্পূর্ণ ভিন্ন এক পথ অবলম্বন করেছে যা অনুধাবন ও প্রত্যাদেশকেন্দ্রিক চিরায়ত জ্ঞানকে যুক্তিপূজা দ্বারা প্রতিস্থাপন করেছে। অধিবিদ্যাকে পরিত্যাগ করার কারণে যুক্তিবাদ এভাবে অভিজ্ঞতাবাদের দুয়ার প্রশস্ত করে। অভিজ্ঞতাবাদ পরিণামে অস্তিত্ববাদ ও বিনির্মাণবাদ সহ নানা ধরনের অযৌক্তিক মতবাদের জন্ম দেয়। আধুনিক ইতিহাস তাই জ্ঞানের ইহজাগতিকীকরণ ও অবক্ষয়ের দ্বারা সংজ্ঞায়িত এক ইতিহাস যা মানবতাকে তার বুদ্ধিমত্তা থেকে বঞ্চিত করেছে। অন্যদিকে, মহাবিশ্বকে বঞ্চিত করেছে অর্থ ও সৌন্দর্য থেকে।"
প্রভাব
জ্ঞানের ইহজাগতিকীকরণের এই প্রক্রিয়াটি আধুনিক বিশ্বের জন্ম দিয়েছে যা বৈশিষ্টগতভাবে বস্তুজগৎ-কেন্দ্রিক। এই মতবাদ যুক্তি, চিন্তা, ভাষা ও ধর্মকে ব্যাপকভাবে প্রভাবিত করেছে বলে মনে করা হয়। মানব প্রকৃতিও এর প্রভাবের বাইরে নয়। আধুনিক বিশ্ব যেহেতু পরম সত্তার সাথে সংযোগহীন, আভ্যন্তরীণ উপাদানের থেকে বাহ্যিক রূপের উপর গুরুত্ত্ব প্রদান সেহেতু জ্ঞান উৎপাদনের প্রধান লক্ষ্যে পরিণত হয়েছে। আধুনিক বিশ্বে পবিত্রতার ধারণা লোপ পাওয়ার একটা গুরুত্বপূর্ণ দিক হলো বস্তুবাদের উত্থান। এই ধারণা অনুসারে পদার্থ এবং এর থেকে উদ্ভূত বিষয়সমূহ ছাড়া আর সবই অনস্তিত্ত্বশীল। জ্ঞানকে যখন তার ঐশ্বরিক উৎস থেকে আলাদা করা হয়, তখন এটি তার অন্তর্নিহিত কিংবা রূপকাশ্রিত অর্থ উভয়ই হারায়। এটি তখন সেই সব বিষয়ের উপর আলোকপাত করে যা গণনা ও পরিমাপ করা যায় কিংবা যে বিষয় সম্পর্কে আগে থেকেই ভবিষ্যদ্বাণী করা যায়। এই প্রক্রিয়ার আরেকটি গুরুত্বপূর্ণ ফলাফল হলো ব্যক্তিকেন্দ্রিকতাবাদের উদ্ভব। এটিকে এমন এক মতবাদ হিসেবে বর্ণনা করা হয়েছে যা ব্যক্তির থেকে অন্য কোনো কিছুকেই বড় বলে স্বীকার করে না এবং যা সভ্যতাকে শুধুমাত্র মানবীয় উপাদান দিয়ে বিচার করতে চায়। ব্যক্তির চেয়ে বড় কোনো কর্তৃত্ব স্বীকার না করায় ব্যক্তিকেন্দ্রিকতাবাদ প্রকৃতিবাদ ও খাঁটি যুক্তিবাদের জন্ম দেয় এবং প্রকৃত সত্যের দিশা দেবে এমন কারো অনুপস্থিতিতে কালক্রমে এটি সবকিছুকে আপেক্ষিক দৃষ্টিকোণ থেকে বিচার করার প্রয়াস পায়। এই প্রক্রিয়ার মধ্যে তৈরি হওয়া জ্ঞান-বিজ্ঞান প্রযুক্তির প্রয়োগে নেতিবাচক ভূমিকা পালন করে যা আধুনিক বিশ্বে প্রাকৃতিক বিপর্যয়ের কারণ। ঐশ্বরিক বিষয়ে অজ্ঞ বহুধা বিভক্ত এই বিজ্ঞান মানুষের বাহ্যিক ও আভ্যন্তরীণ আধ্যাত্মিক আবহকে সম্পূর্ণরূপে ধ্বংশ করেছে।
মহর্ষি গৌতম
মহর্ষি গৌতম (সংস্কৃত: महर्षिः गौतम), হিন্দুধর্মের একজন ঋষি ছিলেন, যাকে জৈন ও বৌদ্ধ ধর্মেও উল্লেখ করা হয়েছে। রামায়ণে গৌতমকে প্রধানভাবে উল্লেখ করা হয়েছে এবং ইন্দ্রের সাথে সম্পর্ক থাকার পর তার স্ত্রী অহল্যাকে অভিশাপ দেওয়ার জন্য পরিচিত। গৌতম সম্পর্কিত আরেকটি গুরুত্বপূর্ণ গল্প হল গোদাবরী নদীর সৃষ্টি, যা গৌতমী নামেও পরিচিত।
শরণ রানী বাকলিওয়াল
সংগীতবিষয়ক গ্রন্থ লিখন ও সংগীত শিক্ষাদান
তার বাসায় থেকে বহু শিক্ষার্থী তার কাছ থেকে শিক্ষালাভ কর‍ত। তিনি গুরু-শিষ্য প্রথায় বিশ্বাসী ছিলেন ও তাদের কাছ থেকে অর্থ গ্রহণ করতেন না। শিক্ষার্থীরা বিনামূল্যে তার বাসায় থাকার সুযোগ পেত।
তিনি তার সংগৃহীত বাদ্যযন্ত্র দিল্লিতে অবস্থিত জাতীয় জাদুঘরকে দান করেন। তার দানকৃত বাদ্যযন্ত্রগুলো নিয়ে গড়ে উঠেছে 'শরণ রানী বাকলিওয়াল গ্যালারি।
কল্কাসুন্দা
কল্কাসুন্দা (kolkasunda) এর সাধারণ নাম algarrobilla, kasunda, baner। পূর্বে একে  ইংরেজিতে Cassia sophera'' বলা হত। এটি হিন্দিতে kasaundi নামে পরিচিত।
ঔষধী গুণাবলী
অ্যালার্জি, কোষ্ঠবদ্ধতা, হুপিং কাশি, কফ, জ্বর, বেতো জ্বর, ম্যালেরিয়া, কঞ্জাংকটিভাইটিস ও ক্ষত নিরাময়ে কালকাসুন্দার পাতার রস খাওয়া হয়। মৃগি রোগীদের চিকিৎসায় গোটা উদ্ভিদের রস ব্যবহার হয়। রজঃস্রাবের সময় যন্ত্রণা হলে মূলের ক্বাথ কাজ দেয়। আবার ডায়াবেটিস রোগের চিকিৎসায় কালকাসুন্দার বাকল ভেজানো জল খেলে উপকার হয়।
আত্রাই (দ্ব্যর্থতা নিরসন)
আত্রাই শব্দটি দ্বরা সাধারণত নদী ও অঞ্চলকে বোঝায়।
হোসনে আরা গিয়াস ডেইজী
হোসনে আরা গিয়াস ডেইজী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
আব্দুল মুয়ীদ চৌধুরী
কর্মজীবন
আব্দুল মুয়ীদ ১৯৬৭ সালে পাকিস্তান সিভিল সার্ভিসে (বর্তমান বাংলাদেশ সিভিল সার্ভিস) যোগদান করেন। তিনি ১৯৭৫ থেকে ১৯৭৮ সাল পর্যন্ত বৃহত্তর ফরিদপুর জেলা ও ১৯৭৮ থেকে ১৯৮০ সাল পর্যন্ত বৃহত্তর ঢাকা জেলার ডেপুটি কমিশনার এবং ১৯৮৪ থেকে ১৯৮৬ সাল পর্যন্ত চট্টগ্রাম বিভাগের কমিশনার ছিলেন। ১৯৮৯ সালে তিনি মুয়ীদ কমিটির চেয়ারম্যান ছিলেন। ১৯৯৪ থেকে ২০০০ সাল পর্যন্ত তিনি বিভিন্ন মন্ত্রণালয় ও বিভাগের সচিব হিসেবে দায়িত্ব পালন করে অবসর গ্রহণ করেন। ৩৩ বছরের কর্মজীবনে তিনি বিমান বাংলাদেশ এয়ারলাইন্স, জাতীয় রাজস্ব বোর্ড, অভ্যন্তরীণ সম্পদ বিভাগসহ বিভিন্ন বিভাগ ও দপ্তরের প্রধান হিসেবে দায়িত্ব পালন করেন।
শিকারমঙ্গল ইউনিয়ন
শিকারমঙ্গল ইউনিয়ন বাংলাদেশর ঢাকা বিভাগের মাদারীপুর জেলার কালকিনি উপজেলার একটি ইউনিয়ন যা ৯টি গ্রাম নিয়ে গঠিত।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী শিকারমঙ্গল ইউনিয়নের ২,২৫৭টি পরিবারে মোট জনসংখ্যা ১১,১৮৯ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৩৪৭ জন পুরুষ ও ৫,৮৪৩ জন মহিলা এবং লিঙ্গ অনুপাত ৯২। মুসলিম ধর্মালম্বী ৯,৮০৭ জন ও হিন্দু ধর্মালম্বী ১,৩৮২ জন।
পিটার রসন
প্রারম্ভিক জীবন
১৯৮৪ সালে ল্যাঙ্কাশায়ার লীগে রিশটন দলের পক্ষে খেলেন। ঐ মৌসুমে তিনি ১৪.০৮ গড়ে ১০২ উইকেট পান ও ২২.৪৬ গড়ে ৫৩৯ রান সংগ্রহ করেন। এছাড়াও মাইনর কাউন্টিজ ক্রিকেটে সাফোক দলে খেলেন।
ফিকহি মাকালাত
অনুবাদ
২০১৫ সালে প্রথমবারের মত মাকতাবাতুল ইসলাম থেকে এর বঙ্গানুবাদ প্রকাশিত হয়। ২০২২ সালে এর দ্বিতীয় সংস্করণ প্রকাশিত হয়। এ সংস্করণে হাদিসের রেফারেন্স যুক্ত করা হয়েছে। এ ছাড়া অন্য যেসব বর্ণনার রেফারেন্স জরুরি সেগুলোও যুক্ত করা হয়েছে। পরবর্তী সময়ে লেখক নিজে যেসব অভিমত প্রত্যাহার করে নিয়েছেন, ভিন্ন মত ব্যক্ত করেছেন এমন স্থানগুলোও চিহ্নিত করে দেওয়া হয়েছে। অনুবাদ করেছেন তিনজন মুফতি: ইলিয়াস বিন আলাউদ্দিন, আব্দুল কাইয়ুম শেখ ও ইসমাইল।
আর. রাজেন্দ্রন
'''আর. রাজেন্দ্রন''' একজন ভারতীয় রাজনীতিবিদ এবং কুড়িনজিপাডি আসন থেকে তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির অন্তর্ভুক্ত।
ইয়াসুজিরো ওজু
অন টু দিল্লি
মূল শুটিং শুরু করতে ১৯৪৪-এর ডিসেম্বর গড়িয়ে গেল । হয়তো আনুষ্ঠানিক ঘোষণা ছাড়াও কিছু কিছু শুটিং স্বাধীন ভাবে করছিলেন ওজু। কারণ তিনি প্রথম কিছু দিন সেনা ব্যারাক, সেনা প্রশিক্ষণের ছবি তুলছিলেন। ব্রিটিশ বন্দিদের কাজে লাগিয়ে ১৯৪২-পূর্ব সিঙ্গাপুরের ছবি দেখাতে ব্রিটিশ সেনার টহলের দৃশ্যও তোলা হয়। আর ওজুর জীবনীকারেরা প্রায় সকলে এক বাক্যে এ-ও লিখছেন যে, ওজু সিঙ্গাপুরের সময়টা অনেকটাই কাটাচ্ছিলেন নিজের মতো করে। বই পড়ে, টেনিস খেলে, দেদার সিনেমা দেখে। ১৯৪৪-এর ডিসেম্বরে শুটিং থেকে একটা বিষয় স্পষ্ট— ইম্ফল অভিযান ব্যর্থ হওয়া এবং উত্তর-পূর্ব ভারতের মাটিতে অন্তত জাপান আর যুদ্ধ চালাতে আগ্রহী নয়, এটা স্পষ্ট হওয়ার পরেও ছবির কাজ পুরোদমে চলছিল। তার কারণ সম্ভবত এই যে, সুভাষচন্দ্র তথা আইএনএ-র মনোবলে তখনও চিড় ধরেনি। ১৯৪৪-এর ডিসেম্বরেও সুভাষের দৃঢ় বিশ্বাস ছিল, তাইপেই, সায়গন আর সিঙ্গাপুর থেকে যুদ্ধ চালিয়ে যাওয়া যাবে।
সিঙ্গাপুরের সফরেই নেহরুর হাতে আসে ওজুর অসমাপ্ত, অসম্পাদিত ছবি। নেহরুর সফরে অসমাপ্ত ছবি তাঁর হাতে তুলে দেন মালয়ের এক ভারতীয় স্বাধীনতা-যোদ্ধা। নেহরু ভারতে ফেরার পরে ছবিটি শেষ করার দায়িত্ব নেন বল্লভভাই পটেল। পটেলের হয়ে প্রযোজনার দেখভালের দায়িত্ব নিয়েছেন নাথলাল পারেখ। পূর্ণাঙ্গ ছবিটি ‘নেতাজী সুভাষ’ নামে ১৯৪৮ সালের ২৩ জানুয়ারি, অর্থাৎ স্বাধীন ভারতের প্রথম নেতাজি জয়ন্তীতে মুক্তি পায়।
ফাহিমা হুসাইন জুবলী
ফাহিমা হুসাইন জুবলী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
জপ (অনুশীলন)
ব্যুৎপত্তি
মনিয়ার-উইলিয়ামস বলেছেন যে এই শব্দটি বৈদিক সাহিত্যে আবির্ভূত হয়েছে যেমন ঐতরেয় ব্রাহ্মণ (ঋগ্বেদ) ও শতপথ ব্রাহ্মণ (যজুর্বেদ)। এই শব্দটির অর্থশাস্ত্রের অনুচ্ছেদ, বা মন্ত্র, বা দেবতার নাম থেকে বিড়বিড় করা, ফিসফিস করা বা বকবক করা। প্রায়শই এটি একটি শ্লোক বা মন্ত্রের পুনরাবৃত্তিমূলক গাওয়া হয়, কখনও কখনও জপমালার সাহায্যে গণনা করা হয় যাকে জপমালা বলা হয়। সম্পর্কিত শব্দ, জাপনা মহাভারতের ১২ নম্বর বইতে দেখা যায়, যেখানে বিড়বিড় করে প্রার্থনাকে ধর্মীয় অর্ঘের রূপ হিসাবে বর্ণনা করা হয়েছে।
রুয়াল আমুনসেন
বহিঃসংযোগ
আমুনসেন এর কর্মকাণ্ড:
আত্মস্বার্থ
আইনবাদ
আইনবাদে, প্রাকৃতিক জগতের একটি নিয়মিত প্যাটার্ন হল যে মানুষের মৌলিক প্রকৃতি এমন কিছু স্বার্থ নিয়ে গঠিত যা প্রাথমিকভাবে স্ব-সম্বন্ধীয় এবং নৈতিকভাবে বা অন্যথায় চাষের জন্য উপযুক্ত নয়। তাই, আইনবিদরা যুক্তি দেন যে রাজনৈতিক ব্যবস্থা কেবল তখনই কার্যকর হয় যখন এটি ব্যক্তিদের তাদের স্বার্থপর স্বার্থগুলিকে একচেটিয়াভাবে এমনভাবে অনুসরণ করতে দেয় যা একটি রাষ্ট্রের প্রয়োজনের বিরোধী হওয়ার পরিবর্তে লাভবান হয়। বিপরীতভাবে, তাদের উদ্বেগগুলি মন্ত্রী এবং অন্যান্য কর্মকর্তাদের প্রতি আস্থা ও শ্রদ্ধার উপর ভিত্তি করে রাজনৈতিক ব্যবস্থাগুলির সাথে থাকে - আইন, প্রবিধান এবং নিয়মগুলির মতো নৈর্ব্যক্তিক নিয়ম এবং মানগুলির পরিবর্তে - কারণ এই সিস্টেমগুলির ফলে একটি অমীমাংসিত ক্ষমতার লড়াই হবে৷ এখানে তাদের নির্ভুল উপলব্ধি হল যে প্রশাসনিক ব্যবস্থাগুলি মৌলিকভাবে শাসনের নৈর্ব্যক্তিক পদ্ধতি সত্ত্বেও দীর্ঘমেয়াদে নিজেদের নিরীক্ষণ করতে অক্ষম, কারণ তাদের তাদের বাস্তবায়নের জন্য এমন ব্যক্তিদের উপর নির্ভর করতে হবে যারা নিজেরাই স্বার্থ দ্বারা চালিত।
মনোবিজ্ঞানে
আত্ম-স্বার্থের সাথে সম্পর্কিত মনস্তাত্ত্বিক ধারণাগুলির মধ্যে রয়েছে মনস্তাত্ত্বিক অহংবোধ, এই দৃষ্টিভঙ্গি যে মানুষ সর্বদা আত্ম-স্বার্থ এবং নারসিসিজম দ্বারা অনুপ্রাণিত হয়, যা নিজের অর্থে ব্যাঘাতের কারণে একটি অস্বাস্থ্যকর আত্ম-শোষণ।
তানজানিয়ায় শিশুশ্রম
তানজানিয়াতে লক্ষ লক্ষ শিশু শিশুশ্রমের সাথে জড়িত। তানজানিয়াতে ছেলেদের তুলনায় মেয়েদের মাঝে শিশুশ্রম বেশি দেখা যায়। মেয়েদের প্রধানত গৃহপরিচারিকা হিসেবে নিয়োগ দেওয়া হয়, কখনো কখনো জোর পূর্বক ভাবে। বিশেষত দরিদ্র শিশুদের দেশের আভ্যন্তরেই অন্যত্র পাচার করা হয় বানিজ্যিক যৌন শোষন কাজে ব্যাবহারের জন্য। তানজানিয়া ১৯৯১ সালে শিশু অধিকার কনভেনশনের অনুমোদন দিয়েছে। এবং ২০০৩ সালে তারা আফ্রিকান শিশু অধিকার ও কল্যাণ সনদেরও অনুমোদন দিয়েছে। তানজানিয়া ২০০৯ সালে শিশু আইন প্রণয়ন করে। এই আইনের বাস্তবায়নের জন্য এবং শিশু অধীকার লঙ্ঘনের অভিযোগ গ্রহণের জন্য সারা দেশ ব্যাপী উন্মুক্ত হট লাইন চালু করা হয়েছে। জাঞ্জিবারের স্থানীয় সরকার শ্রম পরিদর্শকদের জন্য বরাদ্দ বৃদ্ধি করেছে। তবে মার্কিন শ্রম বিভাগের প্রতিবেদনে বলা হয়েছে তানজানিয়া সরকারের শ্রম এবং ফৌজদারই অপরাধ বিষয়ক তথ্য প্রকাশ না করা এবং আইনি জটলতা ও আইনের যথাযথ প্রয়োগের অভাব, শিশুদের নিরাপত্তা বিধান না করতে পারা, বিশেষত অবৈধ কাজে জড়িত ও গৃহকর্মে নিয়ুক্ত শিশুদের নিরাপত্তার ঘাটতি, পরিদর্শকদের শাস্তি বিধানের ক্ষমতা না থাকা এবং অপর্যাপ্ত পরিদর্শক সংখ্যার সমস্যার কথা উল্লেখ করা হয়েছে।